[{"text_idx": "#000001", "text": "Na\u0308itus ja\u0308tkab eelmise aasta traditsiooni, mil liit esitas oma liikmetele va\u0308ljakutse maalida teos lo\u0303uendile suuruses 30 x 40 cm, teema ega tehnika suhtes piiranguid ei seatud. Eesti maalikunsti mitmekesisust avaval na\u0308itusel saabki na\u0308ha, milliste lahendusteni kunstnikud jo\u0303udsid."}, {"text_idx": "#000002", "text": "U\u0308hisna\u0308itused to\u0303mbavad kunstile tervikuna enam ta\u0308helepanu, vo\u0303imendavad selle olulisust ja pu\u0308u\u0308dlusi, to\u0303statades ku\u0308simuse ta\u0308naste professionaalsete maalikunstike laiematest eesma\u0308rkidest, leiab kunstiprotsessides alati aktiivselt osalenud ja neid toetanud Haus Galerii omanik ja juhataja Piia Ausman. \"Eesti Maalikunstnike Liit oma liikmete loomingulises u\u0308henduses on kindlasti kandmas koos suuremat so\u0303numit ja ko\u0303lamas kaugemale, kui seda suudaks iga u\u0308ksik kunstnik eraldi,\" selgitab Ausman, kuidas seesugused na\u0308itused aitavad kunstil taas ha\u0308a\u0308lekamalt esile to\u0303usta. \"Vaieldamatult on kunstnikud elu tundlikud kaasko\u0303nelejad, kellel on selge osa u\u0308hiskonnas toimuva peegeldamisel.\""}, {"text_idx": "#000003", "text": "2015. aasta u\u0308hisna\u0308ituse tehnilise korraldaja ja kujundaja Kreg A-Kristringu so\u0303nul tuleks etteantud tingimusi ka\u0308sitleda kui platvormi, mis vo\u0303imaldab avada eesti maalikunstis sisalduvat mitmekesisust ja reserve vo\u0303imalikult terviklikult ja laial skaalal. \"Olukord sarnaneb festivali o\u0303hustikuga, kus kunstniku individuaalsus ko\u0303lab valdkonna kui terviku u\u0308htsuses,\" viitab ta, kuidas iga kunstnik toob na\u0308itusele kaasa oma loomingulise va\u0308ljenduse antud ajahetkes, millega ka ku\u0308lastaja suhestuda saab. \"Publiku seisukohast loob na\u0308ituse platvorm palju resoneerimispunkte, keegi ei lahku pettunult ja kogetud rikkus puhastab hinge argielu tolmust.\""}, {"text_idx": "#000006", "text": "Va\u0308ljapaneku paralleelna\u0308itus toimub samal ajal Swedbanki peakontoris (Liivalaia 8, Tallinn). Haus Galerii teeb pangaga koosto\u0308o\u0308d kunstikonsultatsioonide alal juba enam kui ku\u0308mme aastat, viimasel ajal aga korraldab ka aktiivselt na\u0308itusi privaatpanganduse ruumides, ta\u0308iendades maineka bu\u0308roohoone kunstiimagot."}, {"text_idx": "#000007", "text": "Na\u0308itus pangas avatakse 12. novembril kell 16."}, {"text_idx": "#000009", "text": "Eesti Maalikunstnike Liit esineb Haus Galeriis"}, {"text_idx": "#000011", "text": "Fotod Haus galerii ja EML kogudest"}]